România                                                                                                                                                               
Judeţul Timiş
Comuna Nădrag                                                                            
Consiliul Local                                                                                                                                    
HOTARAREA nr. 20
  din 26 martie 2025

      Privind  schimbarea destinaţiei clădirii în care a funcţionat Grădiniţa cu program normal Nădrag, din cadrul Liceului Tehnologic Traian Grozăvescu Nădrag.   
	
      Consiliul Local al comunei Nădrag, judeţul  Timiş;
      Având în vedere că în clădirea Grădinița cu program normal Nădrag, nu se mai desfășoare activități didactice de peste 3 ani calendartistici;
      Ţinând cont de intenţia Consiliului Judeţean Timiş de a prelua respectivul imobil în vederea  înfiinţării de către Direcţia Generală de Asistenţă Socială şi Protecţia Copilului Timiş a unui serviciu public de asistenţă socială pentru persoanele vârstnice; 
      Având în vedere adresa nr......a Liceului Tehnologic Traian Grozăvescu Nădrag.    
     Având în vedere referatul nr.722 /21.03.2025 al primarului comunei Nădrag – iniţiator al proiectului de hotărâre;
     Având în vedere referatul  nr. 723/ 21.03.2025 al compartimentului de specialitate;
      Având în vedere avizul favorabil nr. 724 /21.03.2025 al comisiei de specialitate a consiliului local;
      În conformitate cu prevederile art. art. 146 alin (11) din Legea nr 198/2023 a educaţiei Naţionale.
      În temeiul art. 129 al.(2) lit.c), alin.(6) lit.a) , alin. (7) lit.a) şi art.139 alin . (3) din OUG nr.57/2019 – Codul administrativ.
      În temeiul art. 196 alin.(1) lit. a)  din OUG nr.57/2019 – Codul administrativ.

HOTĂRĂŞTE :
      Art. 1 Se aprobă schimbarea destinaţiei clădirii în care funcţionează Grădiniţa cu Program Normal Nădrag din cadrul Liceului Teoretic „Traian Grozăvescu” Nădrag, situat la adresa Comuna Nădrag, strada Grădiniţei nr.1, judeţul Timiş, înscrisă în CF 401439 Nădrag, nr. cadastral 401439-C1, proprietate a UAT Comuna Nădrag, domeniul public.
      Art. 2 Clădirea menţionată la art.1 și terenul aferent vor  fi alocate Consiliului Judeţean Timiş - Direcţia Generală de Asistenţă Socială şi Protecţia Copilului Timiş în vederea  înfiinţării unui serviciu public de asistenţă socială pentru persoanele vârstnice, sau pentru protecția copilului.  
      Art. 3 Prezenta hotărâre a fost adoptată cu 8 voturi pentru, 2 abțineri și 1 vot împotrivă, fiind prezenți  toți cei 11 memri ai Consiliului Local.. 
       Art. 4 Prezenta hotărâre se comunică:
                 - Instituţiei Prefectului judeţului Timiş.
                 - Primarului comunei Nădrag.
                 - Liceului Teoretic „Traian Grozăvescu ” Nădrag
                 - Ministerul Educaţiei
                 -  Afisare

                                                                   Preşedinte de şedinţă
                                                                      Lăzărescu Răzvan                                                     

                                                                                                       
Contrasemnează secretar general : Wagner Dan Antoniu